CELEX: 22012D0235
Language: mt
Date: 2012-12-31 00:00:00
Title: Deċiżjoni tal-Kumitat Konġunt taż-ŻEE Nru 235/2012 tal- 31 ta’ Diċembru 2012 li temenda l-Anness XX (Ambjent) tal-Ftehim ŻEE

21.3.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 81/37
               
            DEĊIŻJONI TAL-KUMITAT KONĠUNT TAŻ-ŻEE
      Nru 235/2012
      tal-31 ta’ Diċembru 2012
      li temenda l-Anness XX (Ambjent) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 601/2012 tal-21 ta’ Ġunju 2012 dwar il-monitoraġġ u r-rapportar ta’ emissjonijiet tal-gassijiet serra skont id-Direttiva 2003/87/KE tal-Parlament Ewropew u tal-Kunsill (1), kif ikkoreġut bil-ĠU L 347, 15.12.2012, p. 43, irid jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) Nru 784/2012 tat-30 ta’ Awwissu 2012 li jemenda r-Regolament (UE) Nru 1031/2010 biex tiġi elenkata pjattaforma tal-irkant li trid tiġi maħtura mill-Ġermanja u jikkoreġi l-Artikolu 59(7) tiegħu (2), irid jiġi inkorporat fil-Ftehim ŻEE.
               
            
                  (3)
               
               
                  Id-Deċiżjoni tal-Kummissjoni 2012/498/UE tas-17 ta’ Awwissu 2012 li temenda d-Deċiżjonijiet 2010/2/UE u 2011/278/UE fir-rigward tas-setturi u s-subsetturi li huma meqjusa esposti għal riskju sinifikanti ta’ rilaxx tal-karbonju (3), trid tiġi inkorporata fil-Ftehim ŻEE.
               
            
                  (4)
               
               
                  Ir-Regolament (UE) Nru 601/2012, kif ikkoreġut bil-ĠU L 347, 15.12.2012, p. 43, iħassar, b’effett mill-1 ta’ Jannar 2013, id-Deċiżjoni tal-Kummissjoni 2007/589/KE (4), li hija inkorporata fil-Ftehim ŻEE, u li konsegwentement għandha titħassar skont il-Ftehim ŻEE b’effett mill-1 ta’ Jannar 2013.
               
            
                  (5)
               
               
                  L-Anness XX tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XX tal-Ftehim ŻEE hu emendat kif ġej:
      
                  1.
               
               
                  Jiżdied l-inċiż li ġej fil-punt 21ala (ir-Regolament tal-Kummissjoni (UE) Nru 1031/2010):
                  
                              “—
                           
                           
                              
                                 32012 R 0784: Ir-Regolament tal-Kummissjoni (UE) Nru 784/2012 tat-30 ta’ Awwissu 2012 (ĠU L 234, 31.8.2012, p. 4).”
                           
                        
            
                  2.
               
               
                  Jiżdied l-inċiż li ġej fil-punti 21alb (id-Deċiżjoni tal-Kummissjoni 2010/2/UE) u 21alc (id-Deċiżjoni tal-Kummissjoni 2011/278/UE):
                  
                              “—
                           
                           
                              
                                 32012 D 0498: Id-Deċiżjoni tal-Kummissjoni 2012/498/UE tas-17 ta’ Awwissu 2012 (ĠU L 241, 7.9.2012, p. 52).”
                           
                        
            
                  3.
               
               
                  Il-punt li ġej jiddaħħal wara l-punt 21apf (ir-Regolament tal-Kummissjoni (UE) Nru 600/2012):
                  
                              “21apg.
                           
                           
                              
                                 32012 R 0601: Ir-Regolament tal-Kummissjoni (UE) Nru 601/2012 tal-21 ta’ Ġunju 2012 dwar il-monitoraġġ u r-rapportar ta’ emissjonijiet ta’ gassijiet serra skont id-Direttiva 2003/87/KE tal-Parlament Ewropew u tal-Kunsill (ĠU L 181, 12.7.2012, p. 30), kif ikkoreġut bil-ĠU L 347, 15.12.2012, p. 43.”
                           
                        
            
                  4.
               
               
                  It-test tal-punt 21am (id-Deċiżjoni tal-Kummissjoni 2007/589/KE) jitħassar b’effett mill-1 ta’ Jannar 2013.
               
            Artikolu 2
      It-testi tar-Regolamenti (UE) Nru 601/2012, kif ikkoreġuti permezz tal-ĠU L 347, 15.12.2012, p. 43 u (UE) Nru 784/2012, u d-Deċiżjoni 2012/498/UE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni tidħol fis-seħħ fil-jum wara l-aħħar notifika lill-Kumitat Konġunt taż-ŻEE skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-31 ta’ Diċembru 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 181, 12.7.2012, p. 30.
      
         (2)  ĠU L 234, 31.8.2012, p. 4.
      
         (3)  ĠU L 241, 7.9.2012, p. 52.
      
         (4)  ĠU L 229, 31.8.2007, p. 1.
      
         (*)  L-ebda rekwiżiti kostituzzjonali ma huma indikati.